stanford-oval/wikipedia huggingface dataset:
Run Away (SunStroke Projectin ja Olia Tiran kappale)

| Run Away |
| --- | --- |
 SunStroke Project ja Olia Tira esittämässä ”Run Awaytä” euroviisulavalla.
Kappaleen tiedot
Esittäjä(t):  Olia Tira ja SunStroke Project
Säveltäjä(t):  Anton Ragoza, Sergei Stepanov
Sanoittaja(t):  Alina Galetskaja
Euroviisutiedot
Vuosi:  2010
Maa:  Moldova
Kieli:  englanti
Sijoitus:  22.
Pisteet:  27
Sijoitus semifinaalissa:  10.
Pisteet semifinaalissa:  52
Sanat:  sanoitus
Video:  videolinkki
”Run Away” on moldovalaisen SunStroke Project -kokoonpanon ja laulaja Olia Tiran kappale, jolla he edustivat Moldovaa vuoden 2010 Eurovision laulukilpailussa. Kappaleen ovat säveltäneet SunStroke Projectin Anton Ragoza ja Sergei Stepanov, ja sen on sanoittanut Alina Galetskaja. Kappaleen kesto on tasan kolme minuuttia.
SunStroke Project ja Olia Tira kilpailivat laulukilpailun ensimmäisessä semifinaalissa, jossa he sijoittuivat kymmenenneksi ja selviytyivät jatkoon 52 pisteellä. Finaalissa ”Run Away” sijoittui 22. sijalle kerättyään 27 pistettä. Kappale sai vain Kreikalta täydet 12 pistettä.
Sergei Stepanovin kappaleessa kahdesti esittämästä saksofonisoolosta tanssiliikkeineen tuli kilpailun jälkeen internet-ilmiö, josta hän sai lempinimen ”Epic Sax Guy”.
Käännös suomeksi
Rockefeller Center

| Rockefeller Center |
| --- | --- |
 Rockefeller Center, keskellä Comcast Building
Tiedot
Sijainti:   New York, New York
Rakennettu:  1929–1940
Avajaiset:  5.7.1940
Käyttötarkoitus:  monikäyttö
Tila:  valmis
Yritykset
Arkkitehti:  Raymond Hood
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Rockefeller Center on Manhattanin keskellä New Yorkissa sijaitseva rakennuskompleksi, johon kuuluu 14 kalkkikivestä rakennettua pilvenpiirtäjää ja joitain matalampia rakennuksia.
Rockefeller Centerin rakennutti liikemies John D. Rockefeller nuorempi. Hänen tarkoituksensa oli paitsi henkilökohtainen voitto sijoitukselleen, myös New Yorkin yhteinen hyvä. Kompleksin suunnittelivat arkkitehdit Henry Hofmeister, H. W. Corbett ja Raymond Hood, ja se rakennettiin vuosien 1929–1940 aikana.
Rockefeller Centeriä hallitsee korkea modernistinen keskuspilvenpiirtäjä Comcast Building, aiemmin GE Building ja RCA Building, kutsumanimeltään 30 Rock. Se on pohjois–eteläsuunnassa pitkä ja itä–länsisuunnassa kapea, ja se on rakennettu porrasmaisesti ylöspäin kapenevaksi. Toimistohuoneet ja käytävät ovat lähellä ikkunoita ja siksi valoisia. Hissit ovat rakennuksen keskiosassa, ja alemmilla kattotasanteilla on puutarhoja. Keskusrakennuksen edessä on aukio, jonka ympärillä on kävelykatuja. Reunemmalla on matalampia rakennuksia.
Kompleksiin kuuluu myös teattereita, kuten Radio City Music Hall, sekä NBC-televisioyhtiön pääkonttori.
Rockefeller Centerin tarkoituksena on olla ”kaupunki kaupungissa”. Maan alla on ostoskeskus, johon pääsee kaikista rakennuksista, ja sitä kautta pääsee myös kaupungin New Yorkin metroon. Maan alla on myös paljon autotalleja ja tavarakuljetuksille tarkoitettuja ajoluiskia.
Keskusrakennuksen eteisaulassa oli alun perin meksikolaistaiteilija Diego Riveran muraaleja, mutta ne poistettiin liian kapitalisminvastaisina.
Vuonna 1936 avattu ulkoluistelurata on talvisin suosittu ajanvietepaikka. Sen vieressä on vuonna 1934 rakennettu suihkulähde ja Prometheus-patsas. Aukiolle on pystytetty suuri joulukuusi vuodesta 1933 alkaen. Rockefeller Center on nykyisin suosittu turistikohde.
Rockefeller Center lisättiin Yhdysvaltain historiallisten paikkojen rekisteriin historiallisena maamerkkinä vuonna 1987.
Kuvagalleria

Rockefeller Plaza -aukio.
David Manshipin Prometheusta kuvaava pronssinen veistos Rockefeller Centerin aukiolla.
Rockefeller Centerin luistelukenttä.
Rockefeller Centerin joulukuusi.
Radio City Music Hall.
Rockefeller Centerin kattopuutarhoja.
Rockefeller Center vuonna 1933, jolloin rakentaminen oli vielä kesken.
Ikoninen valokuva Lunch atop a Skyscraper esittää RCA Buildingin rakentajia istumassa lounalla teräspalkin päällä korkealla Manhattanin yläpuolella vuonna 1932.
Aiheesta muualla

Kuvia tai muita tiedostoja aiheesta Rockefeller Center Wikimedia Commonsissa
Antti Halonen : Rockefeller Center : Manhattanin puutarhassa, Suomen Kuvalehti, 21.05.1938, nro 20, s. 18, Kansalliskirjaston digitaaliset aineistot
Return to Forever

| Return to Forever |
| --- | --- |
 Return to Forever vuonna 1976.
Tiedot
Toiminnassa:  1972–1977, 1983, 2008
Tyylilaji:  fuusiojazz, progressiivinen rock, latin-jazz, jazz-funk
Kotipaikka:   New York, Yhdysvallat
Laulukieli:  englanti
Jäsenet:  Chick Corea  Stanley Clarke  Al Di Meola  Lenny White  Bill Connors  Flora Purim  Airto Moreira  Joe Farrell  Steve Gadd  Mingo Lewis  Earl Klugh  Gerry Brown  John Thomas  James Tinsley  Harold Garrett  Ron Moss  
Aiheesta muualla
Kotisivut
Infobox OKNimi-testi OK: 
Return to Forever oli usean pianisti Chick Corean ja basisti Stanley Clarken johtaman 1970-luvulla toimineen fuusiojazz-kokoonpanon nimi. Nämä yhtyeet kuuluvat 1970-luvun fuusiojazz-suuntauksen tärkeimpiin edustajiin.
Yhtyeen levyistä kaikkein arvostetuimmat ovat kaksi ensimmäistä, jotka ovat tyyliltään hyvin lähellä latinojazzia. Jazz-rock-kauden (1973–1976) levyistä arvostetuin on Hymn of the Seventh Galaxy (1973), ja myös muut on arvioitu korkeatasoisiksi. Parhaiten kaupallisesti niistä menestyi kultalevymyyntiin yltänyt Romantic Warrior (1976), ja Grammy-palkinnon sai monipuolinen No Mystery (1975). Viimeiseksi jäänyt, isolla kokoonpanolla tehty levy, Musicmagic (1977) on saanut yhtyeen levyistä vähiten kehuja, mutta sen kokoonpanolta julkaistiin ryhmän ainoat live-levyt.
Taustaa

Soitettuaan Miles Davisin mukana levyillä In a Silent Way ja Bitches Brew Corea muodosti basisti Dave Hollandin, multipuhaltaja Anthony Braxtonin ja rumpali Barry Altchulin kanssa avantgarde-jazz-yhtyeen nimeltä Circle. Vuonna 1972, skientologiaan hurahtamisen jälkeen, Corea kuitenkin halusi "kommunikoida" suuremmalle yleisölle. Avantgarde-jazzilla oli tunnetusti varsin pieni yleisö, joten käytännössä tämä tarkoitti Corean siirtymistä hieman helpompaan musiikkiin. Hän valitsi uuden yhtyeensä nimeksi Return to Forever (suom. paluu ikuisuuteen), joka on skientologiaan liittyvä, Platonin filosofian inspiroima käsite.
Historiaa > Ensimmäinen kokoonpano (1972–1973)

Ensimmäinen Return to Forever -yhtye soitti vahvasti latinalais-vaikutteista musiikkia. Corea löysi basistiksi aiemmin pianisti Horace Silverin kanssa soittaneen Stanley Clarken, joka oli tuolloin vielä nuori ja suhteellisen tuntematon. Clarkesta tuli Corean ohella ainoa Return to Foreverin kaikkien kokoonpanojen ajan mukana ollut jäsen. Varsinkin tässä ensimmäisessä kokoonpanossa Clarke soitti paljon myös kontrabassoa. Hänestä tuli 1970-luvun mittaan arvostetuimpia taitajia sekä sähkö- että kontrabassossa. Flora Purimista tuli ryhmän laulaja, joka toimitti usein myös lyömäsoittajan virkaa. Hänen aviomiehensä, Airto Moreira, oli yhtyeen ensimmäinen rumpali. Yhtyeeseen kuului myös Joe Farrell, Corean pitkäaikainen yhteistyökumppani ja usean puhallinsoittimen taitaja, joka soitti Return to Foreverin levyillä saksofonia ja huilua. Tämä ensimmäinen Return to Forever -yhtye julkaisi kaksi albumia vuosina 1972 ja 1973. Näistä ensimmäinen tehtiin saksalaiselle ECM-levymerkille ja julkaistiin Amerikassa vasta pari vuotta myöhemmin. Ensimmäinen levy on myös ryhmän ainoa, jossa on käytetty yhtyeen ulkopuolista tuottajaa. ECM:n johtaja Manfred Eicher nimittäin tuotti yhtiönsä levyt itse. Toinen levy, Light as a Feather, julkaistiin Polydorille seuraavana vuonna.
Corean sähköpiano, jota hän käytti ainoana soittimenaan kahdella ensimmäisellä levyllä, oli johtava soitin ryhmän soundissa. Purimin laulu lisäsi kaupallista vetovoimaa levyille, tosin monet yhtyeen sävellyksistä olivat instrumentaaleja ja muutenkin luonteeltaan varsin kokeellisia. Corea, Clarke ja Farrell saivat levyillä kukin runsaasti soolotilaa, ja tämän lisäksi myös Moreiran komppi piti ryhmän soundin suhteellisen paljon perinteistä jazzia muistuttavana. Tässä vaiheessa Corealla oli siis varsin erilainen näkemys fuusiosta kuin muilla 1970-luvun alun fuusioartisteilla. Ryhmän sävellykset olivat Corean tekemiä lukuun ottamatta toisen levyn nimiraitaa, jonka Clarke kirjoitti. Ensimmäisellä levyllä ovat Corean kuuluisat sävellykset, "Crystal Silence" ja "La Fiesta", ja toisen levyn päättää vielä tunnetumpi "Spain". Osa levyjen materiaalista kuullaan myös saksofonisti Stan Getzin samoihin aikoihin julkaistulla levyllä Captain Marvel (1972), jossa Corea, Purim ja Clarke ovat niin ikään mukana. Laulujen sanoituksista vastasi usein Corean ystävä, Neville Potter. Sanoitukset liittyvät usein skientologiaan, ja niiden täydellinen ymmärtäminen on hankalaa kyseisen kultin ulkopuolisille. Corea onnistui samaan myös Clarken mukaan skientologiaan, mutta Clarke jätti kultin 1980-luvun alussa.
Historiaa > Viimeinen kokoonpano (1977–1978)

Return to Foreverin viimeisellä kokoonpanolla yhtye mullistettiin taas täysin. Aiemmista muusikoista vain Corea ja Clarke jatkoivat. Uutta kitaristia ei otettu lainkaan yhtyeeseen, mutta sen sijaan mukaan tuli suuri torvisektio, ja Corean vaimo, Gayle Moran, astui laulajan virkaan. Tällä kokoonpanolla tehtiin Return to Foreverin viimeinen levy, Musicmagic (1977). Se poikkeaa tyyliltään suuresti kaikista edeltävistä levyistä. Musiikki oli nyt soundiltaan kevyempää, kuten ensimmäisen kokoonpanon aikana, mutta latinalaisvaikutteiden sijaan levyä hallitsevat raskaat torvisektiolle ja syntetisaattoreille tehdyt sovitukset. Sävellykset muuttuivat entistäkin monimutkaisemmaksi. Tältä kokoonpanolta julkaistiin seuraavana vuonna myös live-albumi.
Vuonna 1983 Whiten ja Di Meolan aikainen kokoonpano palasi hetkeksi lavoille, mutta he eivät levyttäneet uutta albumia, vaan ainoastaan yhden kappaleen Corean samana vuonna julkaistulle Touchstone-nimiselle levylle.
Vuonna 2008 yhtyeen jäsenet tulivat tulokseen, että aika on kypsä comebackille, ja ryhmä kasattiin 25 vuoden tauon jälkeen taas tunnetuimmassa kokoonpanossaan USA:n ja Euroopan kiertueita varten. Lenny White on maininnut haastattelussa uuden studiolevyn mahdollisuudesta, Corea kuitenkin pitää todennäköisempänä pelkkää live-DVD-julkaisua. Yhtye nähtiin Pori Jazzissa vuonna 2008.
Yhtyeen kaikki kokoonpanot

| --- | --- |
kaksi ensimmäistä levyä Return to Forever ja  Light as a Feather (1972-1973):  Chick Corea - sähköpiano   Flora Purim - laulu   Joe Farrell - saksofoni, huilu   Stanley Clarke - bassokitara ja kontrabasso   Airto Moreira - rummut 
levyn Hymn of the Seventh Galaxy  julkaisematon versio (1973):  Chick Corea - sähköpiano ja urut   Bill Connors - kitara   Stanley Clarke - bassokitara ja kontrabasso   Steve Gadd - rummut   Mingo Lewis - lyömäsoittimet 
Hymn of the Seventh Galaxy (1973):  Chick Corea - sähköpiano ja urut   Bill Connors - kitara   Stanley Clarke - bassokitara ja kontrabasso   Lenny White - rummut 
ei julkaisuja, vain lavalla käytetty kokoonpano (1974):  Chick Corea - koskettimet   Earl Klugh - kitara   Stanley Clarke - bassokitara ja kontrabasso   Lenny White - rummut 
kolme levyä:  Where Have I Known You Before (1974)  No Mystery (1975)   Romantic Warrior (1976):  Chick Corea - koskettimet   Al DiMeola - kitara   Stanley Clarke - bassokitara ja kontrabasso   Lenny White - rummut 
viimeisen studiolevyn,  Musicmagic, kokoonpano (1977):  Chick Corea - koskettimet   Gayle Moran - laulu, koskettimet   Joe Farrell - saksofoni   John Thomas - trumpetti   James Tinsley - trumpetti   Jim Pugh - pasuuna   Harold Garrett - pasuuna   Stanley Clarke - bassokitara ja kontrabasso   Gerry Brown - rummut 
RTF live -levyn kokoonpano (1978):  Chick Corea - koskettimet   Gayle Moran - laulu, koskettimet   Joe Farrell - saksofoni   John Thomas - trumpetti   James Tinsley - trumpetti   Jim Pugh - pasuuna   Harold Garrett - pasuuna   Ron Moss - pasuuna   Stanley Clarke - bassokitara ja kontrabasso   Gerry Brown - rummut 
(1977 - 1982):  (yhtye ei toiminnassa)
vanha kokoonpano palaa  yhdelle kiertueelle (1983, 2008):  Chick Corea - koskettimet  Al DiMeola - kitara  Stanley Clarke - bassokitara ja kontrabasso  Lenny White - rummut
Diskografia > Studioalbumit

Return to Forever (1972, ECM) (Corea/Clarke/Purim/Farrell/Moreira)
Light as a Feather (1972, Polydor) (Corea/Clarke/Purim/Farrell/Moreira)
Hymn of the Seventh Galaxy (1973, Polydor) (Corea/Clarke/Connors/White)
Where Have I Known You Before (1974, Polydor) (Corea/Clarke/DiMeola/White)
No Mystery (1975, Polydor) (Corea/Clarke/DiMeola/White)
Romantic Warrior (1976, Columbia) (Corea/Clarke/DiMeola/White)
Musicmagic (1977, Columbia) (Corea/Clarke/Moran/Farrell/Pugh/Thomas/Tinsley/Garrett/Brown)
Diskografia > Live-julkaisut

RTF Live (1977) (Corea/Clarke/Moran/Farrell/Pugh/Thomas/Tinsley/Garrett/Moss/Brown)
Live At Montreux 2008 (2009) (Corea/Clarke/DiMeola/White)
Diskografia > Kokoelmat

Best of Return to Forever (1980)
Return To The Seventh Galaxy: The Anthology (1996, materiaali vuosilta 1973–1975)
This Is Jazz, Vol. 12 (1996, materiaali vain kahdelta Columbia -yhtiön levyltä)
Anthology (2008, 2CD, vuosien 1973 ja 1976 levyt kokonaan remasteroituna sekä vuosien 1974 ja 1975 levyiltä valitut raidat)
Where Have I Known You / No Mystery (2008, kaksi vanhaa studioalbumia, jotka eivät mahtuneet kokonaan Anthology-kokoelmalle, remasteroituna yhdelle levylle)
Return to Forever returns (2008, livelevy 2008 vuoden kiertueelta. kiertueesta on tehty myös DVD)
Diskografia > Huomautus

Levyissä on esittäjän suhteen vaihteleva käytäntö. Ensimmäinen levy vaikuttaa Corean soololevyltä, mutta siinä soittaa sama yhtye kuin toisella levyllä, ja toisen levyn kanteen on kirjoitettu esittäjäksi "Chick Corea and Return to Forever". Polydorin myöhemmillä levyillä esittäjä on etukansien mukaan "Return to Forever featuring Chick Corea", mutta levyjen CD-painosten selkiin esittäjäksi on kirjoitettu silti vain "Chick Corea". Columbian levyt on sen sijaan merkitty selkeästi vain Return to Foreverin esittämiksi. Kirjastojen ja levykauppojen suhteen on eroja siinä, millä nimellä levyt myydään. Usein vain Columbian levyt on luokiteltu yhtyeen nimen mukaan ja sitä aiemmat levyt ovat Corean nimellä. Vuoden 2008 remasterit taas on julkaistu yhtyeen nimellä.
Risto Niemelä

Risto Niemelä (s. 1953 Yli-Ii) toimi Rautalammin kunnanjohtajana vuodesta 2000 vuoteen 2018.
Koulutus

Niemelä valmistui merkonomiksi Raahen Porvari- ja Kauppakoulusta vuonna 1974. Hän jatkoi opiskelua Tampereen yliopistossa ja valmistui sosionomiksi vuonna 1982. Hallintotieteiden maisteriksi Niemelä valmistui vuonna 2003.
Ura

Niemelän ura alkoi verohallinnossa Oulun seudulla vuonna 1975. Vuosina 1981–1983 hän toimi toimistosihteerinä Alahärmän kunnassa. Vuosina 1983–1989 hän toimi talousjohtajana Liuhtarin sairaalassa Lapualla. Kivijärven kunnanjohtajana Risto Niemelä toimi vuodesta 1990 vuoteen 2000, jolloin hänet valittiin Rautalammin kunnanjohtajaksi. Hän jäi kunnanjohtajan tehtävästä eläkkeelle 1. helmikuuta 2018.
Niemelä oli keskustan ehdokkaana vuoden 1999 eduskuntavaaleissa Keski-Suomen vaalipiirissä. Hän sai 514 ääntä eikä tullut valituksi eduskuntaan.
Słupskin voivodikunta

Słupskin voivodikunnan sijainti Puolan kartalla.
Słupskin voivodikunta (puol. województwo słupskie) oli vuosina 1975–1998 yksi Puolan 49 voivodikunnasta. Sen hallintokeskus oli Słupsk. Słupskin voivodikunnan alue jaettiin vuoden 1999 hallintouudistuksessa nykyisille Pommerin ja Länsi-Pommerin voivodikunnille.
SHA

SHA-1
SHA-2
SHA (lyhenne sanoista Secure Hash Algorithm) kuuluu kryptograafisiin tiivistefunktioihin. Sen eniten käytetty muoto on SHA-1, jota käytetään muun muassa useissa TLS-, SSL-, PGP-, SSH-, S/MIME-  ja IPSec-ohjelmistoissa. 
MD-SHA-tiivistefunktioiden perhe alkoi vuonna 1990 MD4:llä joka nopeasti korvattiin heikkouksien vuoksi MD5:llä vuonna 1992.
Yhdysvaltojen sähköistä salakuuntelua, vieraiden kielten osaamista ja salakirjoituksen purkua harjoittava tiedusteluelin National Security Agency (NSA) suunnitteli SHA:n, ja se julkaistiin Yhdysvaltojen hallituksen standardina.
Ensimmäinen versio SHA, joka yleisemmin tunnetaan nimellä SHA-0, julkaistiin vuonna 1993. Seuraaja SHA-1 (RFC 3174) julkaistiin vuonna 1995, minkä jälkeen on julkaistu SHA-2 ja SHA-3.
Julkaistuista standardeista kaksi ensimmäistä, SHA-0 ja SHA-1, on jo onnistuttu murtamaan.
Hyökkäysmenetelmien johdosta on kehitetty vahvennus törmäysten havaitsemiseen, jota voidaan käyttää SHA-1:n ja MD5:n kanssa.
Tutkijat pitävät mahdollisena, että lähitulevaisuudessa myös SHA-2 murretaan, sillä se on niin samankaltainen edeltäjiinsä verrattuna.kenen mukaan? SHA-1-hyökkäystä ei ole vielä onnistuneesti käytetty SHA-2:een. SHA-2:n referenssitoteutus on esitelty IETF:n standardissa RFC 6234. SHA-2 algoritmi on sama SHA-224, SHA-256, SHA-384 ja SHA-512 variaatioissa eroten operandien koossa, alustusvektoreissa sekä lopullisen tiivisteen koossa.
SHA-3-funktion standardointiprosessi aloitettiin vuonna 2005 sen jälkeen, kun SHA-1:n murtaminen osoitettiin mahdolliseksi. Standardointiprosessi koostui useista osista, joista merkittävin oli vuosina 2007–2012 käyty kilpailu standardin pohjaksi otettavasta algoritmista. Kilpailun voitti belgialaisten ja italialaisten kryptologien kehittämä Keccak.
NSA:n sijaan prosessista vastasi NIST. Standardin piti alun perin valmistua kokonaisuudessaan jo pian kilpailun päätyttyä, vuoden 2012 loppuun mennessä, mutta se vahvistettiin FIPS 202 -standardiksi lopulta vasta elokuussa 2015.
SHA:ssa on seuraavat algoritmit:
| Perhe | Algoritmi | Viestikoko | Lohkokoko | Tiivisteen koko (bittiä) |
| --- | --- | --- | --- | --- |
| SHA-1 | SHA-1 | 264 | 512 | 160 |
| SHA-2 | SHA-224 | 264 | 512 | 224 |
| SHA-2 | SHA-256 | 264 | 512 | 256 |
| SHA-2 | SHA-384 | 2128 | 1024 | 384 |
| SHA-2 | SHA-512 | 2128 | 1024 | 512 |
| SHA-2 | SHA-512/224 | 2128 | 1024 | 224 |
| SHA-2 | SHA-512/256 | 2128 | 1024 | 256 |
| SHA-3 | SHA3-224 |  |  | 224 |
| SHA-3 | SHA3-256 |  |  | 256 |
| SHA-3 | SHA3-384 |  |  | 384 |
| SHA-3 | SHA3-512 |  |  | 512 |
| SHA-3 | SHAKE128 |  |  |  |
| SHA-3 | SHAKE256 |  |  |  |
Aiheesta muualla

Simple hash calculator (Arkistoitu – Internet Archive)
Rikkitrioksidi

| Rikkitrioksidi |
| --- | --- |


Tunnisteet
CAS-numero:  7446-11-9
PubChem CID:  24682
Ominaisuudet
Molekyylikaava:  SO3
Moolimassa:  80,07 g/mol
Ulkomuoto:  Värittömiä kiteitä, nestettä tai kaasua
Sulamispiste:  17 °C 
Kiehumispiste:  45 °C
Tiheys:  1,9 g/cm3
Liukoisuus veteen:  Reagoi veden kanssa
syklisen rikkitrioksidi trimeerin pallo- ja tikku- malli
Rikkitrioksidi (SO3) on yhdessä rikkidioksidin kanssa tärkein rikin oksideista. Se reagoi kiivaasti veden kanssa muodostaen rikkihappoa, jonka anhydridi se on. Teollisuudessa rikkitrioksidia käytetäänkin etupäässä rikkihapon valmistamiseen. Esiintyessään ilmakehässä kaasumaisessa muodossa se on erityisen haitallinen saaste, koska se on tärkein happamien sateiden aiheuttaja.
Valmistus

Teollisuudessa rikkitrioksidia tuotetaan pääosin rikkidioksidista, jota syntyy muun muassa rikkiä sisältävien malmien kuten rikkikiisun pasutuksessa. Muodostunut rikkidioksidi hapetetaan rikkitrioksidiksi ja katalyyttinä käytetään divanadiinipentoksidia.
Syntynyt rikkitrioksidikaasu voidaan johtaa erittäin väkevään rikkihappoon, ja muodostunutta seosta kutsutaan savuavaksi rikkihapoksi eli oleumiksi.
Rikkitrioksidia syntyy myös, kun natriumvetysulfaatti hajotetaan lämmön avulla, jolloin syntyy natriumsulfaattia ja rikkitrioksidia. Välituotteena ilmenee myös natriumpyrosulfaattia.
Turvallisuus

Veden kanssa reagoidessaan rikkitrioksidi muodostaa rikkihappoa. Reaktio on eksoterminen eli lämpöä vapauttava. Rikkitrioksidi ärsyttää hengityselimiä ja on voimakkaasti hapettava ja syövyttävä aine.
Aiheesta muualla

Kuvia tai muita tiedostoja aiheesta Rikkitrioksidi Wikimedia Commonsissa
Run Away with Me

| ”Run Away with Me” Carly Rae Jepsen |
| --- | --- | --- |

Singlen tiedot
 Albumilta: E·MO·TION
 Äänitetty : 2014-15
 Julkaistu: 17. heinäkuuta 2015
 Formaatti: digitaalinen lataus
 Tekijä(t): Carly Rae Jepsen, Robin Fredriksson, Mattias Larsson, Oscar Holter, Jonnali Parmenius, Karl Schuster
 Tuottaja(t): Mattman & Robin, Shellback
 Tyylilaji: synthpop, dance-pop, disko
 Kesto: 04.11 (albumiversio) 03.46 (radioversio)
 Levy-yhtiö: 604, Schoolboy, Interscope
Carly Rae Jepsenin muut singlet
| ”I Really Like You” 2015 | ”Run Away with Me” 2015 | ”Your Type” 2015 |
Run Away with Me on kanadalaisartistin Carly Rae Jepsenin musiikkikappale. Sen julkaisivat 604 Records, Schoolboy Records ja Interscope Records hänen kolmannen, E·MO·TION-studioalbumin toisena singlenä 17. heinäkuuta 2015. Kappaleen ovat sanoittaneet Jepsen, Robin Fredriksson, Mattias Larsson, Oscar Holter, Jonnali Parmenius sekä Karl Schuster, joista Frederiksson, Larsson ja Schluster myös tuottivat sen. Kappaleen musiikkivideon sekä kuvasi että ohjasi David Kalani Larkins ja se julkaistiin singlen julkaisupäivänä.
"Run Away with Me" oli kaupallisesti kohtalainen menestys, sen päästyä singlelistoille Australiassa, Irlannissa, Isossa-Britanniassa, Kanadassa, Skotlannissa, Slovakiassa ja Tšekissä. Jepsen on esittänyt kappaleen livenä muun muassa Pekingissä 1. toukokuuta 2015 sekä The Tonight Show with Jimmy Fallonissa 19. elokuuta 2015.
Käännös suomeksi
Słonimski

Słonimski, Slonimski ja Slonimsky on seuraavien henkilöiden sukunimi:
Antoni Słonimski (1895–1976), puolalainen kirjailija
Janina Konarska-Słonimska (1900–1975), puolalainen taiteilija
Mihail Slonimski, 1920-luvulla Serapion-veljiin kuulunut venäläinen kirjailija
Nicolas Slonimsky (1894–1995), Yhdysvalloissa vaikuttanut venäläissyntyinen säveltäjä, musiikkitieteilijä ja kapellimestari
Piotr Slonimski, puolalaissyntyinen ranskalainen luonnontieteilijä, Ranskan tiedeakatemian jäsen
Sergei Slonimski (1932–2020), venäläinen säveltäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rolffa

Rolffa on saamelainen popyhtye Norjan  Kaarasjoelta. Se voitti Sámi Grand Prix-kilpailun vuonna 2011.
Yhtyeen albumi Partyjoik ilmestyi vuonna 2008.
Vuonna 2013 yhtye sai palkinnon, kun sen kahta single-levytystä oli ladattu Spotifystä Norjan kultalevyyn oikeuttava määrä.
Aiheesta muualla

http://www.rolffa.com
Ryūgasaki

| Ryūgasaki (龍ケ崎市) |
| --- | --- |
 Ushikujärvi
 lippu:  symboli
 Ryūgasakin sijainti Ibarakin prefektuurissa
 Ryūgasaki
 Koordinaatit: 35°54′42″N, 140°10′56″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  78,55 km²
Väkiluku (10/2020):  76 265
 – Väestötiheys:  971 as./km²
Symbolit:  
 – Puu:  Mänty
 – Kukka:  Jalokello
 – Lintu:  Joutsen
 
 https://www.city.ryugasaki.ibaraki.jp/ 
Infobox OKVirheellinen NIMI-arvo: 
Ryūgasaki (jap. 龍ケ崎市, Ryūgasaki-shi) on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin eteläosassa Ushikujärven itärannalla. Kaupungin eteläosa kuuluu Kokai- ja Tonejokien alluviaalitasankoon, pohjoisosa nousee Inashikin ylängölle. Ryūgasakissa on 76 265 asukasta (lokakuussa 2020) ja sen pinta-ala on 78,55 neliökilometriä.
Ryūgasakia palvelevat JR Higashi-Nihonin Jōban-linja ja Kantō-rautateiden Ryūgasaki-linja.
Kuvia

Ryūtsū keizain yliopisto
Hokuryūdain puistoa
Raigō-inin temppelin pagodi
Juna Ryūgasaki-linjalla
Ryūgasakin kantakaupunki vuoden 1989 ilmakuvassa
Aiheesta muualla

Kuvia tai muita tiedostoja aiheesta Ryūgasaki Wikimedia Commonsissa
Kaupungin internetsivut (japaniksi)
Robert Rusler

Robert Rusler (s. 20. syyskuuta 1965 Fort Wayne, Indiana) on yhdysvaltalainen näyttelijä.
Ruslerin ensimmäinen elokuvaesiintyminen tapahtui vuoden 1985 komediassa Lisa – unelmien nainen, jossa hän esitti Maxia. Hänet tunnetaan myös roolistaan Ron Gradyna samana vuonna ilmestyneessä kauhuelokuvassa Painajainen Elm Streetillä 2 – Freddyn kosto.
Ruslerin parhaiten tunnettu televisiorooli on Warren Keffer sarjan Babylon 5  toisella tuotantokaudella (1994–1995). Rusler on myös tehnyt vierasrooleja muun muassa sellaisissa televisiosarjoissa kuin The Facts of Life,  Kasvottomat sotilaat, Ratkaisija, 24, NCIS Rikostutkijat ja Star Trek: Enterprise.
Aiheesta muualla

Robert Rusler Internet Movie Databasessa. (englanniksi)